|  |
| --- |
| PATVIRTINTA |
| Klaipėdos miesto savivaldybės administracijos |
| direktoriaus 2018 m. spalio 1 d. |
| įsakymu Nr. AD1-2358 |

**KLAIPĖDOS MIESTO SAVIVALDYBĖS BIUDŽETO LĖŠOMIS IŠ DALIES FINANSUOJAMŲ SPORTO PROGRAMŲ PROJEKTŲ FINANSAVIMO**

 **SĄLYGŲ APRAŠAS**

|  |  |
| --- | --- |
| **Eil. Nr.** | **I. Finansuojamos programos** |
| 1. | Buriavimo, irklavimo, baidarių ir kanojų irklavimo sporto šakų programa  |
| 2. | Reprezentacinių Klaipėdos miesto sporto komandų dalinis finansavimas |
| 3. | Sportuojančio vaiko ugdymo programa |
|  | **II. Finansuojamų programų tikslai** |
| 4. | Buriavimo, irklavimo, baidarių ir kanojų irklavimo sporto šakų programos tikslas – skatinti buriavimo, irklavimo, baidarių ir kanojų irklavimo sporto šakų plėtrą |
| 5. | Reprezentacinių Klaipėdos miesto sporto komandų dalinio finansavimo programos tikslas – skatinti Klaipėdos miesto komandinių žaidimų sporto šakų atstovus, žaidžiančius Lietuvos aukščiausiosiose lygose, siekti kokybinių ir kiekybinių sporto rezultatų |
| 6. | Sportuojančio vaiko ugdymo programos tikslas – per sportą ir kūno kultūrą skatinti vaikų ir jaunimo saviraišką, užtikrinti jų užimtumą, didinti motyvaciją užsiimti aktyvia fizine veikla, skatinti juos sistemingai mankštintis, ugdyti vaiko gyvenimo įgūdžius, asmenines, socialines ir kitas bendrąsias kompetencijas panaudojant sportą kaip priemonę |
|  | **III. Paraiškas galintys teikti subjektai** |
| 7. | Teisės aktų nustatyta tvarka Juridinių asmenų registre įregistruotos sportinę veiklą Klaipėdos mieste vykdančios nevyriausybinės sporto organizacijos, veikiančios pagal Lietuvos Respublikos asociacijų ir Lietuvos Respublikos viešųjų įstaigų įstatymus |
| 8. | Paraišką, kai projektą įgyvendina daugiau nei vienas juridinis asmuo, turi teisę teikti tik vienas juridinis asmuo |
|  | **IV. Bendrosios sąlygos organizacijoms, teikiančioms paraiškas** |
| 9. | Projektų poreikio sąmata turi būti ne mažesnė nei 2000 Eur |
| 10. | Projektams įgyvendinti reikalinga lėšų dalis, kurios nepadengia skirtos savivaldybės biudžeto lėšos, turi sudaryti ne mažiau kaip 20 procentų viso projekto poreikio (veiklų išlaidų) |
| 11. | Numatomas trimetis finansavimas ir pasirašoma trejų metų sutartis. Pirmais metais lėšos skiriamos atsižvelgiant į paraiškoje pateiktą sąmatą, antrais ir trečiais – atsižvelgiant į ataskaitoje pateiktus praėjusių metų veiklos rezultatus, patikslintą ateinančių metų išlaidų sąmatą ir pasirašius papildomus susitarimus prie sutarties dėl projekto finansavimo antrais ir trečiais metais. Antrais ir trečiais metais savivaldybės biudžeto lėšomis kompensuojamos tik tokios projekto išlaidos, kurios yra patirtos iki sąmatos patikslinimo ir papildomų susitarimų prie sutarties dėl antrų ir trečių metų projekto finansavimo pasirašymo. Papildomi susitarimai prie sutarties pasirašomi iki einamųjų metų kovo 31 d. |
| 12. | To paties projekto paraiška tai pačiai projekto veiklai ir jos išlaidoms finansuoti gali būti teikiama tik į vieną kvietime paskelbtą programą |
| 13. | Projektas gali būti finansuojamas tik vieną kartą. Nustačius, kad tas pats projektas dalyvavo kituose Klaipėdos miesto savivaldybės administracijos skelbtuose projektų dalinio finansavimo konkursuose ir gavo finansavimą, antrą kartą skirtas finansavimas (kaip neteisėtas) grąžinamas Savivaldybės administracijai per 10 darbo dienų |
| 14. | Projektui finansavimas skiriamas surinkus ne mažesnį kaip 55 balų Ekspertų grupės vertinimo vidurkį |
| 15. | Prieš sporto organizaciją nėra pradėtos bankroto, reorganizavimo ar likvidavimo procedūros |
| 16. | Sporto organizacija turi būti įvykdžiusi visus įsipareigojimus, susijusius su mokesčių mokėjimu |
|  | **V. Sąlygos teikiantiems paraiškas Buriavimo, irklavimo, baidarių ir kanojų irklavimo sporto šakų programai** |
| 17. | Sporto organizacijos įstatuose yra nurodyta su švietimu ar ugdymu susijusi veikla |
| 18. | Sporto organizacija turi vystyti buriavimo, irklavimo, baidarių ar kanojų irklavimo sporto šakų veiklą ir dalyvauti Lietuvos sporto šakų federacijų kalendoriuose patvirtintose varžybose |
| 19. | Sporto organizacija turi vykdyti sportinio ugdymo ilgalaikę programą paskutinius trejus metus ir būti Lietuvos sporto šakų federacijų narė |
| 20. | Sporto organizacijoje sportinis ugdymas turi būti vykdomas vadovaujantis Kūno kultūros ir sporto departamento prie Lietuvos Respublikos Vyriausybės generalinio direktoriaus sportinio ugdymo organizavimo rekomendacijoms |
| 21. | Sportinio ugdymo programą turi įgyvendinti ne mažiau kaip trys treneriai (treneriai teisės aktų nustatyta tvarka turi turėti sporto krypties aukštąjį išsilavinimą arba kūno kultūros ir sporto veiklos leidimą) |
| 22. | Paraiškos teikėjas turi turėti:1. galimybę naudotis sporto baze su stacionaria prieplauka;2. specifines jų sporto šakai ugdymo priemones, įrangą numatytai programai įgyvendinti;3. techniškai tvarkingus su gelbėjimosi priemonėmis katerius (jachtas) treniruočių ant vandens proceso vykdymui užtikrinti |
| 23. | Paraiškos teikėjas turi pateikti šiuos dokumentus:1. ilgalaikę sportinio ugdymo programą;
2. einamųjų metų sportinės veiklos bei dalyvavimo varžybose kalendorių;
3. dokumentus, įrodančius trenerių, įgyvendinančių numatytą programą, išsilavinimą;
4. sportuojančiųjų sąrašus bei informaciją apie jų pasiektus meistriškumo rodiklius;
5. dokumentus, įrodančius galimybę naudotis sporto baze su stacionaria prieplauka;
6. specifinių jų sporto šakai ugdymo priemonių ar įrangos numatytai programai įgyvendinti sąrašus
 |
|  | **VI. Sąlygos teikiantiems paraiškas reprezentacinių Klaipėdos miesto sportų komandų daliniam finansavimui** |
| 24. | Sporto organizacija turi vystyti olimpinę komandinę žaidimų sporto šaką |
| 25. | Sporto organizacija turi turėti komandą, žaidžiančią Lietuvos aukščiausiojoje lygoje (Lietuvos čempionate) |
| 26. | Sporto organizacija turi turėti ilgalaikę, ne trumpesnę kaip 3 metų, sportinės veiklos programą (strategiją) |
| 27. | Paraiškos teikėjas turi pateikti šiuos dokumentus:1. ilgalaikę sportinio ugdymo programą (3 metų strategiją);2. dokumentus, įrodančius komandos dalyvavimą Lietuvos aukščiausiojoje lygoje (Lietuvos čempionate); 3. dokumentus, kuriuose būtų nurodyta informacija apie:3.1. šalies aukščiausiųjų lygų (čempionatuose) einamųjų metų sezone užimtą vietą;3.2. oficialių rungtynių, sužaistų svetimose aikštėse, skaičių einamųjų metų sezone;3.3. Klaipėdos miesto komandų (tos sporto šakos), žaidžiančių žemesnėse lygose, skaičių;3.4. žiūrovų skaičių, kurį per sezoną pritraukia mieste vykdomi renginiai;3.5. programai vykdyti turimų lėšų procentą iš kitų finansavimo šaltinių;3.6. sporto organizacijos lėšomis organizuotų sporto renginių skaičių praėjusiais kalendoriniais metais;3.7. einamųjų metų visam sezonui parduotų bilietų skaičių |
|  | **VII. Sąlygos teikiantiems paraiškas Sportuojančio vaiko ugdymo programai**  |
| 28. | Paraiškos teikėjas turi turėti patirties vykdydamas neformalųjį vaikų ugdymą (ne mažiau kaip 1 metai). Į programą įtraukiami įvairaus amžiaus vaikai ir (ar) neįgalūs vaikai. Paraiškos teikėjas turi papildomų finansavimo šaltinių, prisidedančių prie programos vykdymo |
| 29. | Paraiškos teikėjas numato iš dalies kompensuoti sportuojančio vaiko ugdymo lėšas – numatomas kompensavimas ugdytiniui (įkainio mažinimas, nuperkama apranga, kompensuojamos kelionės į varžybas ar dalis stovyklos sumos, kt.) |
| 30. | Paraiškos teikėjas turi pateikti ilgalaikę Sportuojančio vaiko ugdymo programą, pagal kurią užpildoma Sportuojančio vaiko ugdymo programos paraiškos forma. Programos ugdymo metodai atitinka tikslą, uždavinius; nurodomos lavinamos kompetencijos (asmeninės, socialinės, komunikavimo, pažinimo ir kt.) bei metodai joms ugdyti; metodai yra įvairiapusiški, lavinantys visas kompetencijas ir įgūdžius; skatinamas fizinis aktyvumas. Programoje numatyti įvairūs vaikų vertinimo metodai, jie taikomi sistemingai bei atskleidžia lavinamas kompetencijas |
| 31. | Sportuojančio vaiko ugdymo programą turi įgyvendinti treneriai, kurie teisės aktų nustatyta tvarka turi tinkamą išsilavinimą arba licenciją dirbti neformaliojo vaikų švietimo treneriais kūno kultūros ir sporto srityje |
| 32. | Sportuojančio vaiko ugdymo programoje gali būti ugdomi vaikai, besimokantys Klaipėdos miesto bendrojo lavinimo mokyklose ir (ar) gyvenantys Klaipėdos mieste, nuo 6 iki 19 metų. Programoje dalyvaujančių vaikų duomenys turi būti suvesti į Mokinių registro sistemą. Minimalus vaikų skaičius – 12. Galutinį sporto organizacijoje esantį vaikų skaičių Mokinių registre užfiksuoja Sporto ir kūno kultūros skyriaus specialistas einamųjų metų spalio 31 d. Maksimalus vaikų skaičius grupėje treniruočių metu – 20 |
| 33. | Minimalus ugdymo savaičių skaičius yra 40 savaičių per metus. Minimalus treniruočių laikas yra 4 akademinės ugdymo valandos, ne mažiau kaip 2 kartai per savaitę. Varžybinei veiklai, stovykloms (mokomosioms ar vasaros) skiriamas papildomas laikas, kuris yra neribojamas. *Treniruotės vykdomos reguliariai, nuosekliai, sistemingai* |
| 34. | Vaikui gali būti skiriamas finansavimas tik vienoje sporto organizacijoje ir jis nėra ugdomas kitose neformaliojo sportinio ugdymo įstaigose (toje pačioje sporto šakoje biudžetinėse sporto mokymo įstaigose, viešosiose įstaigose ar kitose įstaigose, vykdančiose sportuojančio vaiko ugdymo programą) |
| 35.  | Paraiškos teikėjas turi pateikti šiuos dokumentus:1. Sportuojančio vaiko ugdymo programą pagal pridedamą Neformaliojo ugdymo programos formą;
2. įrodančius trenerių, įgyvendinančių numatytą programą, išsilavinimą;
3. programos vykdymo grafiką (treniruočių grafiką) (pateikiama gavus finansavimą);
4. įrodančius turimą sporto bazę, specifines ugdymo priemones, įrangą numatytai programai įgyvendinti (pateikiama gavus finansavimą);
5. vaikų sąrašuspagal pridedamą lentelę, jų pasiektus rezultatus, įrodančius meistriškumo pakopas bei varžybų protokolų patvirtintas kopijas ir sporto klubo įsakymą dėl meistriškumo pakopų nustatymo bei varžybų protokolų patvirtintas kopijas
 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_